विलायत पोर्टल : प्राप्त जानकारी के अनुसार रूस के विदेशमंत्री सर्गेई लावरोफ़ ने अपने अमेरिकी समकक्ष रेक्स टेलेर्सन को फोन कर सीरिया की स्थिति पर चर्चा की । सूत्रों के अनुसार सर्गेई लावरोफ़ ने रेक्स टेलेर्सन को साफ शब्दों में कहा है कि दाइश से संघर्ष के नाम पर बने अमेरिकी नेतृत्व वाले गठबंधन के सीरियन सेना पर किये जा रहे हमले रूस को स्वीकार्य नहीं है । रायटर्स के अनुसार लावरोफ़ ने सख्ती से कहा है कि वह इन हमलों को रोकने के लिए तत्काल प्रभाव से क़दम उठायें । ज्ञात रहे कि दाइश से संघर्ष की आड़ में बना अमेरिकी गठबंधन समय समय पर सीरियन सेना के विरुद्ध हमले करता रहता है ।